lflage/wiki-talks huggingface dataset:
Diskussion:Tårnby Fodbold Forening

message: Sidens relevans?!
Jeg stiller hermed et stort spørgsmåltegn ved denne sides relevans... Belæg findes i andre sider om fodbold her på wikipedia for nyligt at blevet lukket, selvom de har nøjagtig samme eksistensgrundlag og ret til at være på Wikipedia.

message: *  Det er sjovt du skriver det, for jeg har netop fået slettet en lignende side om et Serie 5-hold. Og pudsigt nok var fortaleren hertil netop denne sides skaber. Glæder mig til at høre et gyldigt argument om hvorledes en side om et Serie 2 hold kan være legitimt, når et Serie 5 ikke er. --Jthventura 13. feb 2008, 22:17 (CET)
* Som læser af ovenstående to indlæg kunne man få en formodning om at I to kender hinanden privat ;-) Denne artikel skal ikke slettes, idet fodboldklubben er encyklopædisk relevant. Kort sagt ses denne relevans i klubbens placering i rækkerne (Serie 1 under KBU i 2008-sæsonen og ikke Serie 2, som Bruger:Jthventura fejlagtigt påstår), klubben er blevet nævnt i en række aviser og har som fodboldklub rent faktisk et par år på bagen. Modsat (på nuværende tidspunkt) artiklen om serieklubben Søde Stjerne (som I to hentyder til), der p.t. har eksisteret mindre end en måned og har for den sags skyld slet ikke spillet nogen officielle kampe under KBU endnu. Allerede her kan man ikke ligefrem påstå, at det drejer sig om "nøjagtig samme eksistensgrundlag og ret til at være på Wikipedia". --Froztbyte 14. feb 2008, 12:50 (CET)
* Nu har du så fastslået at der er forskel mellem de to klubber, men mit spørgsmål er stadig; Hvor går grænsen? Skal holdet minimum spille i Serie 1, før det har almen relevans, eller skal klubben have eksisteret et år før det kan komme på wikipedia, eller skal man blot have spillet kampe? Enten må man sige at alle registrerede klubber er wiki-berettigede, eller kun dem som den gennemsnitlige dansker kender, som så må være superliga klubberne og ingen andre. Jeg er af den opfattelse at der er lige så mange der vil besøge Søde Stjernes side, som Tårnby FF.Jthventura 14. feb 2008, 14:25 (CET)
replies: text: :Eftersom der ikke tidligere er nedfældet et nærmere sæt retningslinjer/kriterier for hvad der gør en dansk serieklub encyklopædisk relevant har jeg valgt at fortsætte diskussionen på :Wikipedia:Landsbybrønden, så flere kan tage stilling til problemstillingen: se diskussionsindlægget på :Wikipedia:Landsbybrønden/Hvilkne danske fodboldklubber, spillere og trænere skal med. --Froztbyte 15. feb 2008, 07:08 (CET)
thread_title:  Enig...
Diskussion:Planlagt by

message: Jeg har foreslået at sammenskrive med New Town. Jeg er lidt usikker på hvor jeg helst vil have artiklen, men hælder til Planlagt by, da det er dansk. Santac 15. feb 2008, 13:20 (CET)
replies: text: Enig, behold Planlagt by, det andet er en anglificering, men nævn det alternative navn i artiklen. --Ktp72 15. feb 2008, 13:22 (CET)
thread_title: Sammenskrivning
Diskussion:Sydafrika

message: Mytene/fortellingene om Plaasmoorde beskrives som en konspirationsteori. Jfr artikkelen Angrep på bønder i Sør-Afrika på no:wp, og kildene som er brukt der. Mvh --Morten Haugen (diskussion) 5. jan. 2022, 22:02 (CET)
replies: text: Det kontroversielle afsnit om Plaasmoorde er nu erstattet af mere neutral oversat tekst fra afsnittet "South African farm attacks" i en.wiki.--Eldhufvud (diskussion) 11. aug. 2022, 15:26 (CEST)
thread_title:  Plaasmoorde
Kategoridiskussion:Sygdomme

message: Efter at have oprettet Kategori:Akutte sygdomme har jeg kigget lidt på engelsk Wikipedia, hvor man foretager underkategorisering efter, hvor på kroppen sygdommen er - f.eks. luftvejssygdomme, blodsygdomme, knoglesygdomme m.v. Denne underinddeling virker særdeles fornuftig i mine øjne. Men kan vi opnå en bredere form for enighed om det? --|EPO| 16. feb 2008, 11:07 (CET)
replies: text: Ja bare der ikke bliver uoverskueligt mange kategorier.

text: Har desuden "opdaget" at flere artikler er både er med i "Sygdomme" og en underkategori. Dette er vel ikke meningen? Se eksempelvis Leptospirose og Blærebetændelse. --MGA73 17. sep 2008, 17:05 (CEST)
replies: text: :Det er bestemt ikke meningen. Artiklen skal i videst muligt omfang placeres i den "nederste" kategori. --|EPO| COM: 17. sep 2008, 17:09 (CEST)

message: Under nylig gennemgang af sygdomme generelt fandt jeg, at hovedkategorien indeholdt over 200 artikler, mens de få underkategorier var relativt lidet brugt. Jeg har forsøgt at oprette nye kategorier efter logisk struktur i forhold til de artikler, der findes p.t., samt med en lille tanke i retning af fremtidigt behov. Tilsvarende er artikler blevet flyttet til relevante underartikler. Om nogen med større lægefaglig kompetence end jeg stakkels sygeplejerske kommer forbi vil et eftersyn af artiklers kategorisering og underkategoriers opbygning være meget velkomment. --Medic (Lindblad) 13. nov 2010, 02:08 (CET)
thread_title:  Oprydning
Diskussion:Joel Ballin

message: Helsted e et rødt link - der er flere muligheder for denne Helsted: Axel Helsted, født 1847  maler, - Christian Helsted, født 1875, - F.F. Helsted, født 1809  maler, - Viggo  Helsted, født 1861  maler?  --Villy Fink Isaksen 16. feb 2008, 16:52 (CET)
replies: text: Fandt svaret her: http://www.kulturarv.dk/kid/VisWeilbach.do?kunstnerId=423&wsektion=vaerker det er Axel Helsted. --Villy Fink Isaksen 16. feb 2008, 17:00 (CET)
thread_title:  Helsted 

message: Jeg har sat QA-intro på fordi jeg ikke af det første afsnit ("Joel Ballin (22. marts 1822 i Vejle - 21. marts 1885 i København) var kobberstikker.") kan se hvorfor han er notabel til wikipedia. Santac 17. feb 2008, 08:38 (CET)
replies: text: Sat ny indledning på : Joel Ballin (22. marts 1822 i Vejle - 21. marts 1885 i København) var kobberstikker, og med til at udviklede fagets metoder med "kemitypi" og "maniére mixte" og var desuden medstifter af kunstforeningen '"Kunstnerforeningen af 18. november". --Villy Fink Isaksen 17. feb 2008, 09:29 (CET)

text: Da Joel Ballin er nævnt i DBL kan der ikke være tvivl om berettigelsen til at være på wiki, se Wikipedia:Kriterier for biografier#Biograferede andetsteds. --Villy Fink Isaksen 17. feb 2008, 10:00 (CET)
replies: text: :OK, jeg mener bare det er vigtigt at gøre klart så hurtigt som muligt hvorfor en given person skal have en biografi. Jeg har nu fjernet QA-intro. Santac 17. feb 2008, 10:04 (CET)
thread_title: QA-intro

message: Fandt dette om Kemitypi i Nordisk familjebok, men jeg er ikke god til oversættelse - så her er en opgave til en der har lyst. --Villy Fink Isaksen 17. feb 2008, 14:29 (CET)
thread_title:  Kemitypi 

message: Jeg er meget sikker på at C. Hoff er :de:Karl Hoff. Hjælp til oversættelse ønskes. --Villy Fink Isaksen 17. feb 2008, 16:53 (CET)
thread_title:  C. Hoff - Karl Hoff 

message: * Gustave de Brion er denne fra tysk wiki :de:Gustave Brion
* Adriaen van Ostade findes på engelske wiki :en:Adriaen van Ostade
--Villy Fink Isaksen 18. feb 2008, 16:46 (CET)
thread_title:  Andre røde link
Diskussion:Axel Helsted

message: Mon ikke en kan skaffe billedet: Uffes Kamp med de 2 Tyskere paa Øen i Ejderen - jeg kan personligt huske det fra undervisningen på Hertug Hans Skole i Haderslev fra tiden mellem 1957 til 1964. --Villy Fink Isaksen 16. feb 2008, 20:05 (CET)
replies: text: Har fundet et billede som er lavet Lorenz Frølich på siden her: Kong Vermund den gamle, af alderdom blind som ligner, måske er det også det fra min skoletid (det er jo længe siden) --Villy Fink Isaksen 16. feb 2008, 20:25 (CET)
thread_title:  Efterlysning af billede
Diskussion:Compeniusorglet

message: Det står anført, at der mangler en kilde til historien om Heinrich Julius' udlandsrejser, men når man besøger Frederiksborg Slotskirke eller dennes hjemmeside, kan man få oplyst, at det er fuldt troværdigt. Vi må gå ud fra, indehaverne har ret, men muligvis har forfinet historierne lidt for at imponere slotskirkens besøgende. Bob Collowân 17. feb 2008, 00:16 (CET)
replies: text: Jeg har ledt, både på museets og kirkens hjemmeside,  efter en kilde til den lidt morsomme historie med at orglet blev skilt ad når han tog på rejse, men jeg kan desværre ikke finde den; Jeg tror såmænd gerne det kan passe, men det ville være rart med en kilde, - så hvis du har den, så  sæt den endelig på siden og fjern manglende kilde-skabelonen. -- Nico 17. feb 2008, 00:59 (CET)
replies: text: :Jeg har nu henvendt en spørge direkte til Frederiksborgmuseet om sandheden af anekdoten. Jeg skal fortælle, når jeg får svar på den. Bob Collowân 24. feb 2008, 16:10 (CET)

message: Jeg kan til stor beklagelse fortælle, jeg her til aften modtog denne meddelelse fra museumsinspektøren på Frederiksborgmuseet:
"Kære Bob Collowan.
Du er desværre blevet misinformeret af en person der ikke er ansat af museet. Jeg går ud fra det var en ikke uniformeret ældre herre med briller. Vi kan desværre ikke afvise vedkommende, da han køber gyldig billet. Men historien er aldeles usand. Skulle det mod forventning ikke dreje sig om bemeldte herre, bedes De kontakte undertegnede.
 
Med venlig hilsen / yours sincerely,  
Erik Westengaard
museumsinspektør / curator".
Det beviser uheldigvis, anekdoten om Heinrich Julius er usand. Jeg har anmodet om, såfremt det er muligt, at få noget reel data om fyrsten, men medens den er undervejs, kan vi ikke have decideret løgn stående i en artikel hos en encyklopædi som Wikipedia; jeg vil udbede mig det fjernet omgående. Hvis ingen gør indsigelser, vil jeg personligt fjerne desinformationen snarest. 
- Bob Collowân 25. feb 2008, 22:27 (CET)
thread_title:  Det hele var en løgn.
Diskussion:Sct. Jacobi Skole (ny)

message: Jeg foreslår at denne artikel flyttes til Sct. Jacobi Skole, da der ingen tvetydighed er. --C.Thure 17. feb 2008, 18:30 (CET)
replies: text: Der er jo sådan set tvetydighed, da det jo reelt er to forskellige skoler. Men vi kan jo nok tale om en primær betydning. Uanset det ene eller andet, må det være mest hensigtsmæssigt at lade den nye skole have førsteret til navnet, så jeg flytter med det samme. --|EPO| 17. feb 2008, 18:38 (CET)
thread_title:  Flytning
Diskussion:David Sølund Blangstrup

message: Jeg opfatter det som autobiografi når nære slægtninge skriver om en hovedpersonen i artiklen, således var teksten også formuleret for nogen tid siden i skabelonen. På wikipedia er det en gylden regel at man ikke skriver om sig selv eller om nære slægtninge. Dette var min begrundelse for at sætte skabelonen på - og det mener jeg stadig! --Villy Fink Isaksen 17. feb 2008, 19:06 (CET)
replies: text: Nu har jeg rettet lidt i artiklen og fjernet skabelonen ved samme lejlighed. Min største anke var, at den var fyldt med hans CV, hvilket egentlig ikke er særligt relevant i en encyklopædisk artikel. Derudover er meget af artiklen i opremsende sprog, hvor ordet "og" vist er overrepræsenteret. --|EPO| 17. feb 2008, 19:08 (CET)
replies: text: : Jeg har sikkert taget fejl af  og ! --Villy Fink Isaksen 17. feb 2008, 19:41 (CET)
thread_title:  Ang. skabelonen "Autobiografi" 

message: Tak for info. Det er taget til efterretning.JSB 17. feb 2008, 19:20 (CET)
replies: text: Du (og andre) kan læse mere om det her, Wikipedia:Selvbiografier#Definition af selvbiografi. --Villy Fink Isaksen 17. feb 2008, 19:28 (CET)
thread_title:  Tak for det
Diskussion:Rudi Strittich

message: Denne artikel siger, at Rudi var træner for Apollon Saloniki, mens den tyske artikel siger Apollon Kalamarias. Jeg hælder selv til at tro det sidste. --C.Thure 17. feb 2008, 22:25 (CET)
replies: text: Ifølge engelsk wikipedia kommer Apollon Kalamarias fra Thessaloniki, så mon ikke Apollon Saloniki er et tidligere navn for klubben? --Vistor 20. feb 2008, 09:58 (CET)
thread_title: Hvilken Apollon?
Diskussion:Gasudladningsrør

message: Kanon gode artikler, svært stof, forklaret rigtig godt. Zilotte 17. feb 2008, 22:54 (CET)
replies: text: Tak. --Glenn 17. feb 2008, 23:17 (CET)

message: Jf. interwiki (f.eks. engelsk :en:Gas-filled tube og :en:Gas-discharge lamp) så behandler denne artikel to forskellige ting, og bør opdeles --Metalindustrien A/S (tidligere Lhademmor) 12. maj 2020, 09:46 (CEST)
thread_title:  Bør nok opdeles
Diskussion:Angrebet på Norge under 2. verdenskrig

message: Burde artiklen ikke hedde Angrebet på Norge og Danmark under 2. verdenskrig, hvis angrebet på Danmark er med? --Broadbeer, Thomas 17. feb 2008, 23:15 (CET)
replies: text: Nej, Danmark nævnes kun som sidebemærkning i denne artikel på grund af den tætte sammenhæng.  Angrebet på Danmark må behandles i sin egen artikel. --Sir48 (Thyge) 17. feb 2008, 23:36 (CET)
Okay, men hvor kommer Danmark og de 2 divisioner ind i konflikt skabelonen? --Broadbeer, Thomas 18. feb 2008, 00:35 (CET)

text: Det kommer ind, fordi det var et tysk angreb på Norge, der nødvendigvis som delmål måtte involvere overvindelse af Danmark for at sikre transporten af tropper og forsyninger. Det var et utroligt voveligt foretagende af tyskerne, men som begivenhederne viste, havde de bedømt situationen korrekt. Hvordan det forløb i Danmark, hører imho stadig til den anden artikel. --Sir48 (Thyge) 18. feb 2008, 01:38 (CET)
replies: text: :Okay, men det er ikke selve artiklen, som er god :), jeg har noget i mod men titlen, som fforvirrer når Danmark også optræder som deltagende. --Broadbeer, Thomas 18. feb 2008, 12:44 (CET)
replies: text: ::Efter min mening bør man have en overordnet artikel med titlen Weserübung, og derefter to forskellige, der behandler de respektive angreb på Danmark og Norge. mvh --Rasmus81 9. mar 2008, 16:10 (CET)

message: Nær begyndelsen er en del af artikelteksten overskrevet af en infoboks.  Cayrouses (diskussion) 12. maj 2023, 18:08 (CEST)
thread_title:  Artiklen har alvorlig typografisk fejl
Skabelondiskussion:Substub

message: :Gamle diskussioner: Skabelondiskussion:Substub/arkiv

message: Teksten i substub-skabelonen er ikke så heldig. Jeg kender godt til problemstillingen vedr. sletning af substubartikler eller ej (eller udfasning af skabelonen) - men det bør ikke forhindre en tiltrængt revision af teksten: 
Den sidste sætning virker meget svær at afkode - er det artiklen (det=opslaget) eller skabelonmarkeringen der skal slettes? Og "bør slettes" giver ikke mening, da almindelige brugere ikke kan slette artikler. Hvis der var enighed om at substub-artikler kan slettes, kunne man ville jeg foreslå en formulering som: Sker dette ikke inden [DATOMARKERING], kan artiklen slettes.
Men da der ikke er generel opbakning til at tillade substubsletninger, vil jeg i stedet foreslå følgende udgave: 
På den måde vil substub-artikler der ikke udvides blive behandlet som alle andre artikler der indstilles til sletning - hvor folk kan tage stilling til om den bør beholdes eller ej. Hvis der er udbredt modvilje mod i det hele taget at slette på baggrund af substub-status, er en sletteindstilling dog omsonst - i så fald kan man fjerne den afsluttende sætning og så bare leve med at der kan gå lang tid før en udvidelse får ekspederet artiklen ud af substub-kategorien.
-- JGC 18. feb 2008, 11:33 (CET)
thread_title: Ordlyd
Diskussion:Helligåndsbrønden

message: Fjerner eftersyn-skabelon, da der, mildest talt, ikke er ret meget at revidere.
--Håkon Pedersen 18. feb 2008, 23:40 (CET)
replies: text: Men den smule der er, kunne jeg godt tænke mig at få efterset. De eneste referencer jeg kan finde til Helligåndsbrønden med google stammer fra De Nattergales The Julekalender, eller denne artikel. Eksisterer der overhovedet nogen Helligåndsbrønd. --IbRas 26. jul 2008, 18:46 (CEST)

message: Er en brønd en skulptur??? 
replies: text: Ikke nødvendigvis. Men såfremt den er tænkt og opført som et kunstværk, kan den vel nok beskrives som en. --|EPO| COM: 26. aug 2012, 09:10 (CEST)
thread_title:  Skulptur 

thread_title:  Sletningsforslag
Diskussion:Partiavis

message: Er det ikke en ret hypotetisk skelnen mellem de to begreber? Forskellen på avis/blad plejer at være at "avis" er et dagblad eller en ugeavis der bringer almene og tilstræbt objektive nyheder, mens "blade" er trykt på glittet papir i mindre format, evt. med flere billeder og mere specialiseret eller populært indhold. --Casper 20. feb 2008, 19:38 (CET)
thread_title:  Partiavis/medlemsblad
Diskussion:X Factor (Danmark)

message: Kunne man ikke "undgå" de danske forhold ved at flytte artiklen til X-factor (Danmark)? --Anigif 20. feb 2008, 20:28 (CET)
thread_title: Danske forhold

message: Jeg tror, bindestregen skal fjernes. Det skrives X Factor på DR's hjemmeside. --Pbn 24. feb 2008, 17:48 (CET)
thread_title: Navn

message: http://da.wikipedia.org/wiki/X-Factor_(Danmark) bør slettes.
Den nye X factor artikel kan ses her:
http://da.wikipedia.org/wiki/X_Factor_%28Danmark%29
replies: text: Hvorfor den henviser jo til den rigtie artikel. Der var måske nogen der kunne finde på at skrive x-factor i et søgefelt.--Jan Friberg 22. mar 2008, 14:48 (CET)
thread_title:  Bør slettes 

message: i afsnittet: 28. marts 2008
Det er den danske sangskriver Brinck - som især er kendt for titelsangen til tv­serien Anna Pihl, 'In The End I Started' - der har skrevet "The 1", som bliver priduceret af den anerkendte svenske producer Per Sunding. =korrekt ord: produceret. 
replies: text: Så ret det.. --|EPO| 27. mar 2008, 13:29 (CET)
thread_title:  stavefejl 

message: Er artiklen efterhånden ikke klar til at få fjernet "Stub" status?
- Emil2004 15. okt 2009, 13:30 (CEST)
replies: text: Har fået svar på wikipedia-da chatten. Betegnelsen Stub er hermed fjernet

text: - Emil Christiansen 16. okt 2009, 12:24 (CEST)
thread_title:  Fjernelse af stub 

message: Afsnittende "Sæson 1 (2008), "Sæson 2 (2009) og "Sæson 3 (2010) har ikke andet indhold end en henvisning til deres respektive artikler. Kunne henvisningerne ikke istedet flyttes til et "Se også"-afsnit?
Kongerækken 14. mar 2010, 11:12 (CET)
thread_title:  De tre sæsonafsnit 

message: Nu opdager jeg at der allerede står hvilke dommere der var! Bare slet min redigering, hvis i synes at det er overflødigt.
77.213.68.21 1. apr 2011, 21:45 (CEST)
thread_title:  Ups 

message: vær nu sød at låse den op igen
thread_title: Lås den op igen
Diskussion:Cross (løbesport)

message: Denne side bør slettes, da cross (eller cross country) officielt ikke længere er kendt som terrænløb. Desuden linkes der også fra de tilsvarende sider på de andre sprog til den danske side ved navn [cross]
Det ville være mere hensigtsmæssigt,at lave en omdirigering fra terrænløb til cross --dddmortenbbb 21. feb 2008
replies: text: Enig. De to artikler overlapper hinanden. Dog er jeg lidt mere i tvivl om, hvorvidt den ene eller anden artikel skal beholdes. --|EPO| 21. feb 2008, 16:20 (CET)
replies: text: :Man skal vel om alle omstændigheder sammenskrive dem inden en af dem kan slettes? --Sabbe 21. feb 2008, 16:21 (CET)
Jeg har lavet en fyldesgørende artikel om Cross Country, så denne kan passende blot henvise til den anden...  --dddmortenbbb 21. feb 2008

text: Artiklerne er nu sammenskrevede til artiklen Cross country (med lille c), da jeg ikke mener, at der er belæg for at anvende stort C. --|EPO| 21. feb 2008, 16:44 (CET)

message: Hedder det virkelig blot Cross country og ikke andet? Jeg blev noget overrasket over ikke at finde en artikel om skiløb da jeg klikkede ind på artiklen. -- Danielle 21. feb 2008, 17:29 (CET)
thread_title: Blot et undrende spørgsmål
Diskussion:Kinas kultur

message: Jeg foreslår en sammenskrivning med hovedartiklen, idet der endnu ikke findes noget kulturafsnit i artiklen. --Sabbe 22. feb 2008, 20:00 (CET)
replies: text: Lyder som en god ide :-) Kinamand 22. feb 2008, 20:45 (CET)
thread_title: Sammenskrivning
Diskussion:DVD-aftener (Langt fra Las Vegas)

message: Jeg synes denne artikel er irrelevant og ikke bør have en artikel for sig selv, kan evt skrives ind i "moderartikel".--MortenKristensen 22. feb 2008, 22:49 (CET)
replies: text: Der findes allerede mange afsnitsartikler for Langt fra Las Vegas - se :Kategori:Langt fra Las Vegas. Men man kunne evt. sammenskrive dem alle i "sæson-artikler". --Sabbe 22. feb 2008, 22:51 (CET)
replies: text: :Jeg synes bare ikke der skal være en artikel for enhver pris. Man kunne overveje om der er stof nok i denne (og nogle af de andre Langt fra Las Vegas-afsnit) til at de skal have en artikel hver. Mener bare man bør lave hovedartiklen Langt fra Las Vegas ordentlig før man begynder på alle disse underinddelinger. Det spreder informationen i stedet for at samle den.--MortenKristensen 22. feb 2008, 23:44 (CET)
replies: text: ::Hermed slettet. --Christian (apoltix) 23. feb 2008, 00:00 (CET)
thread_title: Foreslået slettet
Diskussion:Eminem

message: Stop med at tilføje albums, der udelukkende er bootlegs og fanmade.
thread_title:  Albums
Diskussion:Momondo.com

message: Meget positiv beskrivelse, derfor reklame. Derudover en del ikke-encyklopædiske udtryk. Santac 23. feb 2008, 07:30 (CET)
replies: text: Jeg har taget initiativ til at rette lidt i artiklen, så den er mere neutral. --Tach 23. feb 2008, 11:10 (CET)
replies: text: :Meget bedre. Santac 23. feb 2008, 18:33 (CET)
replies: text: ::Tak for det. Det vil dog være fint, hvis opretteren af artiklen ville indsætte de manglende kilder. God weekend. --Tach 23. feb 2008, 18:38 (CET)

message: Jeg syntes det afsnit er ved at blive så stort at det grænser til det komiske. jeg ved at alt er dokumenteret med kilder, men er det virkeligt nødvendigt med dette afsnit? Knud Winckelmann 6. jan 2011, 12:38 (CET)
replies: text: Jeg har tilladt mig at fjerne afsnittet. Knud Winckelmann 10. feb 2011, 18:26 (CET)
thread_title:  Sletning/oprydning af Medie-afsnittet 

message: Hvad er baggrunden for din fjernelse af denne redigering? For mig at se blev artiklen ikke væsentligt dårligere end før, til gengæld blev den mere opdateret. --Madglad (diskussion) 26. jun 2017, 13:01 (CEST)
replies: text: Doofenschmirtz   (Diskussion) 26. jun 2017, 13:03 (CEST)
replies: text: :Nej, jeg spurgte om baggrunden, dvs. dine vurderinger. Jeg bad dig ikke om at ændre noget, ville høre hvad meningen var? --Madglad (diskussion) 26. jun 2017, 13:09 (CEST)
thread_title:  Fjernelse af redigering
Diskussion:Jamie Lee Curtis

message: Fra artiklen: "Hun er nomineret til 16 anerkendte priser". Hvordan definerer man hvad der er en anerkendt pris? Og hvor kommer tallet 16 fra? Det virker noget arbitrært.--Peter Andersen 23. feb 2008, 15:00 (CET)
replies: text: Du kan have helt ret i, at det er meget vanskeligt at vurdere, hvornår noget er anerkendt. Golden Globe er fx anerkendt i min optik.Herkan du se, hvilke nomineringer, hun har fået. --Tach 23. feb 2008, 17:05 (CET)
replies: text: :Ja det ved jeg, men den side viser 24 nomineringer, hvilke tæller du så ikke med? Og kunne hun ikke have været nomineret til ting der ikke er på imdb? Umiddelbart vil jeg sige at det vil være bedre at være mere specifik, og sige at hun har været nomineret til 6 Golden Globes, hvoraf hun har vundet 2, + 2*BAFTA, 1*Emmy og 1*SAG og så har hun en stjerne på Hollywood Walk of Fame. Resten vil jeg mene er uinteressante. --Peter Andersen 23. feb 2008, 18:31 (CET)
replies: text: ::Det er en god start. Retter du? God weekend. --Tach 23. feb 2008, 18:36 (CET)
thread_title: Anerkendte priser
Diskussion:The Secret of Monkey Island

message: "SMI blev en kæmpe succes for LucasArts og de kunne sammen med Sierra Online sidde på tronen over dem der lavede de bedste adventurespil op igennem 90’erne." 
og
"Soundtrack er komponerede af Michael Land og står i dag som et af de bedste soundtracks til et computerspil, måske også et af det bedst kendte."
Jeg er helt enig, men der mangler en mere officiel kilde. --Tach 23. feb 2008, 17:33 (CET)
thread_title:  Kilder mangler
Diskussion:Flyulykken på Tenerife

message: Jeg synes egentlig ikke, at informationen om 11. september skal med, fordi hændelsen ikke var en ulykke. Jeg har godt bemærket, at 11. september er nævnt i den norske (bokmål) artikel, men synes altså ikke, at man skal nævne et terrorangreb i en artikel om en flyulykke. --Law Lord 23. feb 2008, 22:53 (CET)
replies: text: Du kan vel have ret i, at et angreb ikke er en ulykke. Gendanner. --Hockeyindustrien 23. feb 2008, 23:02 (CET)
thread_title:  Terrorangrebet 11. september 2001